hotchpotch/miracl-hf-unified huggingface dataset:
उस्मान प्रथम
उस्मान प्रथम या उस्मान ग़ाज़ी (उस्मानी तुर्की: عثمان بن ارطغرل, ; , ; 1258–1326) उस्मान सल्तनत और उस्मानी शाही ख़ानदान के संस्थापक थे। उनकी सल्तनत का शासनकाल छह सदियों तक रहा था।
उस्मान के वालिद अर्तुग़रुल ने कायी तुर्कों के साथ मंगोलिया की सरज़मीन को छोड़कर अनातोलिया में स्थानांतरण किया। इनकी वालदा का नाम हलीमा था। उन्होंने वहाँ की सेल्जुक तुर्क रूमी सल्तनत से वफ़ादारी निभाई, बाद में इस सल्तनत ने अर्तुग़रुल को अपनी अमीरात का निर्माण करने हेतु अनुमति दी। आगे चलकर अर्तुग़रुल ने पड़ोसी बाइज़ेण्टाइन राज्यों पर विजय प्राप्तकर अपनी अमीरात की सीमाओं का विस्तार किया।
उस्मान ने अपने वालिद का स्थान लेकर उनकी अमीरात की सीमाओं का अधिक विस्तार किया। समस्त इस्लामी विश्व से आवेशपूर्ण मुस्लिम सैनिकों ने उस्मान की सेना में शामिल हुए ताकि वे सब मिलकर बाइज़ेण्टाइन साम्राज्य‎ पर क़ब्ज़ा पा सके। उस्मान के अन्तिम सैन्य अभियान बाइज़ेण्टाइन शहर बुर्सा पर था।
रंग घर
रंग घर ( असमिया: ৰংঘৰ ; अर्थ- मनोरंजन गृह) असम के शिवसागर में स्थित एक दोमंजिला भवन है जिसमें बैठकर आहोम साम्राज्य के राजा एवं सामन्त उस समय के प्रचलित खेल (जैसे भैंस की लड़ाई) आदि का आनन्द उठाते थे।
भाषा अर्जन और सांख्यिकीय अधिगम
मानव तथा अन्य प्राणियों अपने आसपास के परिवेश में विद्यमान सांख्यिकीय नियमितताओं को पकड़ने और उससे सीखने की जो क्षमता होती है, उसे सांख्यिकीय अधिगम (Statistical learning) कहते हैं। पहले यह क्षमता मानव के नवजातों द्वारा भाषा के अर्जन में सांख्यिकीय अधिगम की भूमिका को पहचाना गया था। आजकल तो इसे अधिगम की सामान्य विधि के रूप में मान्यता मिल चुकी है।
जापानी नागरिक
जापानी लोग (Nihonjin 日本人?) – जापान मे रहने वाले सजातीय समूह के मूल निवासी हैं।जापान की कूल आबादी का 98.5% आबादी, वहाँ के मूल निवासी यानी जापानी लोगो का है। दुनिया भर में, लगभग 129 मिलियन लोग जापानी मूल के हैं; इनमें से लगभग 125 मिलियन जापान मे ही निवासी करते हैं। जापानी मूल के वैसे लोग, जो अन्य देशों में रहते हैं, जापानी डायस्पोरा के नाम से जाने जाते है (日 系 人 Nikkeijin?)। जापान मे रहने वाले एकजातीय या सजातीय समूह मे मुख्यतः यामातों (जो की 120 मिलियन से भी ज्यादा संख्या मे है),आइनु,और राइक्यून समूह के लोग हैं।
मात्रात्मक भाषाविज्ञान
मात्रात्मक भाषाविज्ञान (Quantitative linguistics (QL)), भाषाविज्ञान का एक उपक्षेत्र है। इसमें सांख्यिकीय विधियों का उपयोग करते हुए भाषाओं का विश्लेषण किया जाता है। इसका उपयोग भाषा अधिगम, भाषा परिवर्तन, तथा प्राकृतिक भाषाओं की संरचना के अध्ययन में किया जाता है। मात्रात्मक भाषाविज्ञान का का प्रमुख उद्देश्य भाषा के नियमों के सूत्रीकरण (formulation) में होता है।
मान्टे-कार्लो सिमुलेशन
मॉन्टे-कार्लो विधियाँ (Monte Carlo methods या Monte Carlo experiments) कम्प्यूटर-कलन विधियों के उस समूह को कहते हैं जो किसी समस्या के संख्यात्मक परिणाम प्राप्त करने के लिये यादृच्छिक प्रतिचयन (random sampling) का उपयोग करता है। इस विधि का मूल मंत्र यह है कि यादृच्छता (randomness) का उपयोग करते हुए उन समस्याओं क भी ह्ल निकाल सकते हैं जो सिद्धान्ततः सुनिर्धार्य (deterministic) हैं। मान्टे कार्लो विधियाँ प्रायः ही भौतिक एवं गणितीय समस्याओं के हल के लिये उपयोग में लायीं जातीं हैं। ये उस समय सर्वाधिक उपयोगी होतीं हैं जब अन्य विधियों का उपयोग नहीं किया जा सके। ये विधियाँ मुख्यतः तीन प्रकार की समस्याओं के हल के लिये प्रयुक्त होतीं हैं- इष्टतमीकरण (optimization), संख्यात्मक समाकलन (numerical integration), तथा प्रायिकता वितरण दिये होने पर ड्रा निकालना।
पूरब से उत्पन्न पश्चिमी सभ्यता
पूरब से उत्पन्न पश्चिमी सभ्यता (The Eastern Origins of Western Civilisation), जॉन एम हॉब्सन द्वारा सन २००४ में लिखित पुस्तक है जिसमें इस ऐतिहासिक सिद्धान्त के विरुद्ध तर्क दिया गया है कि पश्चिम का उदय सन १४९२ के बाद 'कुँवारी माँ' से हुआ। इस पुस्तक में यह दर्शाने का सफल प्रयत्न किया गया है कि पश्चिमी का उदय वस्तुतः उसके पूर्वी देशों के साथ अन्तःक्रिया (interactions) के कारण हुआ जो पश्चिम की तुलना में सामाजिक एवं प्रौद्योगिकीय दृष्टि से अधिक उन्नत थे।
बैकोनूर कॉस्मोड्रोम साइट 90
साइट 90 (Site 90) कजाखस्तान के बैकोनूर कॉस्मोड्रोम में स्थित रॉकेट लांच स्थल है। जिसे रूस द्वारा संचालित किया जा रहा है।
कुट्टाकार शिरोमणि
कुट्टाकार शिरोमणि मध्यकाल में रचित भारतीय गणित ग्रन्थ है। इसकी भाषा संस्कृत है। यह ग्रन्थ पूर्णतः कुट्टक के बारे में है। इसके रचयिता देवराज हैं जिनके बारे में बहुत कम ज्ञात है।
बैकोनूर कॉस्मोड्रोम साइट 45
साइट 45 (Site 45) कजाखस्तान के बैकोनूर कॉस्मोड्रोम में स्थित रॉकेट लांच स्थल है। जिसे रूस द्वारा संचालित किया जा रहा है।
तीर्थंकर महावीर विश्वविद्यालय
तीर्थकंर महावीर विश्वविधाल: एक जैन अल्पसंख्यक राज्य विश्वविधालय ये उत्तर प्रदेश के मुरादाबाद जिले में दिल्ली मार्ग एन एच 24 पर स्थित है। अध्यकक्ष सुरेश जैन तथा चांसलर आर के. मुद्गल है इसकी स्थापना 2008 में हुई थी।
आईएफटीएम विश्वविद्यालय
आईएफटीएम विश्वविधालय: IFTM University (Institute of Foreign Trade and Management) यह विश्वविधालय उत्तर प्रदेश के मुरादाबाद जिले में स्थित है।
सुधीर असनानी
सुधीर असनानी () (जन्म ;०७ दिसम्बर १९६० भोपाल ,मध्य प्रदेश ,भारत) एक भारतीय क्रिकेट अम्पायर है जो एक दिवसीय अंतरराष्ट्रीय क्रिकेट ,टेस्ट क्रिकेट और प्रथम श्रेणी क्रिकेट में कप्तानी करते हैं।
समीर बेंडेकर
समीर बेंडेकर () (जन्म ;२९ अक्टूबर १९६४ भारत) एक भारतीय क्रिकेट अम्पायर है जो एक दिवसीय अंतरराष्ट्रीय क्रिकेट में कप्तानी करते हैं।
सुब्रता बनर्जी
सुब्रता बनर्जी () (जन्म ;०३ मई १९४५ और निधन; १९ अगस्त २०१६ ,भारत) एक भारतीय क्रिकेट अम्पायर थे जो एक दिवसीय अंतरराष्ट्रीय क्रिकेट में अम्पायरिंग करते थे।
एस॰ के॰ बंसल
एस॰ के॰ बंसल () (जन्म ;०७ जुलाई १९४० दिल्ली ,भारत) एक भारतीय पूर्व क्रिकेट अम्पायर है जो एक दिवसीय अंतरराष्ट्रीय क्रिकेट और टेस्ट क्रिकेट में अम्पायरिंग करते हैं।
ग्रोम्स्टेड-पोस्टेन
ग्रोम्स्टेड-पोस्टेन  एक अखबार था जो आोस्त-आगदीर काउंटी का ग्रिम्सटाड में प्रकाशित किया जाता था।
ये अखबार 1884 में शुरू किया गया था और मूल नाम था अंडवाके। 1887 में ग्रोम्स्टेड-पोस्टेन का नाम दिया गया था। 1904 में प्रकाशन बंद कर दिया लेकिन 1904 में फिर शुरू हो गया। 1951 में हमेशा के लिए बंद हो गया।
आशा नेगी
आशा नेगी एक भारतीय टेलीविजन अभिनेत्री हैं। यह अपनी समकक्षी रित्विक धन्जनी के साथ भारतीय नृत्य के वास्तविक कार्यक्रम "नच बलिए ६" की विजयी हुई थी। उन्होंने "पवित्रा रिश्ता" नामक धारावाहिक में पुर्वी किर्लोसकर के भुमिका निर्वाह किया था।
नेगी के जन्म देहरादून, उत्तराखण्ड में हुआ था। इनकी शिक्षा वहीं से हुई थी। २००९ में उन्होंने मिस उत्तराखंड २००९ के ताज की उपलब्धि प्राप्त की थी। उसके बाद इन्होंने अपने अभिनय के करियर की शुरुआत की। इसके लिए वह मुंबई गई थी।
रमैयेंगर श्रीधर
रमैयेंगर श्रीधर (Ramaiyengar Sridharan) भारत के एक गणितज्ञ हैं जो सम्प्रति चेन्नई गणित संस्थान में कार्यरत हैं।
सगरमाथा राष्ट्रीय उद्यान
सगरमाथा राष्ट्रीय उद्यान पूर्वी नेपाल के सोलुखुम्बु जिला के उत्तरी भाग में है जिसने सगरमाथा, ल्होत्से, नुप्त्से, चो यु, आमादब्लम हिमाल तथा इस के आसपास के क्षेत्र को ढका हुआ हैं। इसका क्षेत्रफल ११४८ वर्ग किलोमीटर है। इसकी स्थापना १९७६ में की थी। इस उद्यान क्षेत्र को सन् ११७९ से विश्व सम्पदा सूची में सूचिकृत किया है। यह उद्यान १८०० मिटर से ४०४८ मिटर तक के ऊँचाई में रहा है। इस क्षेत्र में रहने वाले लोगों की संख्या करीब ३,००० है। जिसमें मुख्य रूप से शेर्पा जाति के लोगों के रहते हैं। यहां के मुख्य रहने के के क्षेत्र नाम्चे बजार , खुम्जुं, थामे, थेंबोचे, स्यांबोचे आदि हैं।
राष्ट्रीय उद्यान के कुछ चित्र :-
अनन्त की यात्रा
अनन्त की यात्रा : भारतीय केरल का मध्ययुगीन गणित तथा इसका प्रभाव (A Passage to Infinity : Medieval Indian Mathematics from Kerala and Its Impac) जी जी जोजेफ (George Gheverghese Joseph) द्वारा लिखित एक पुस्तक है जिसमें केरलीय गणित सम्प्रदाय के सामाजिक एवं गणितीय उद्भव का इतिहास वर्णित है। इसमें इस सम्प्रदाय की उपलब्धियों का रेखांकित किया गया है और इसके द्वारा सृजित गणितीय ज्ञान के यूरोप जाने की सम्भावना पर तर्कपूर्ण विचार है।
रारा राष्ट्रीय उद्यान
रारा राष्ट्रीय उद्यान पश्चिम नेपाल के मुगु जिला में अवस्थित है और यह रारा ताल तथा इसके आसपास के क्षेत्र को ढका हुआ है। इसका क्षेत्रफल १०६ बर्ग किलोमिटर हैं। यह उद्यान सन् १९७६ में स्थापित किया गया हैट। इस उद्यान में नेपाल के सबसे बड़ा ताल राराताल मौजूद है और इसी से इसका नामाकरण किया गया है। यह निकुंज १८०० मिटर से ४०४८ मिटर तक की ऊंचाई पर स्थित है।
अनुयोगद्वार सूत्र
अनुयोगद्वार सूत्र ईसा से १०० वर्ष पूर्व रचित जैन ग्रन्थ है।
इस ग्रन्थ में बड़ी-बड़ी संख्याएं आयी हैं जैसे, 10। इसके अलावा अनेक गणितीय संक्रियाओं के बारे में बताया गया है, जैसे घातों के गुण।
जेसन रॉय
जेसन रॉय () (जन्म ;२१ जुलाई १९९० ,डरबन ,दक्षिण अफ्रीका ) एक अंतर्राष्ट्रीय स्तर के क्रिकेट खिलाड़ी है जो इंग्लैंड की राष्ट्रीय क्रिकेट टीम के लिए खेलते हैं।
जेसन रॉय का जन्म तो दक्षिण अफ्रीका के डरबन शहर में हुआ था लेकिन वे अफ्रीका के बजाय इंग्लैंड क्रिकेट टीम के लिए खेलना पसन्द किया।
इन्होंने अपने एक दिवसीय अंतरराष्ट्रीय क्रिकेट कैरियर की शुरुआत आयरलैण्ड टीम के खिलाफ ०८ मई २०१५ को की थी जबकि ट्वेन्टी-ट्वेन्टी क्रिकेट कैरियर की शुरुआत ०७ सितम्बर २०१४ को भारत के खिलाफ खेलकर की थी।
रॉय बल्लेबाजी के अलावा गेंदबाजी भी करते हैं ये दायें हाथ से मध्यम गति से गेंदबाजी करते हैं।
डेविड विले
डेविड जोनाथन विले (जन्म २८ फरवरी १९९०) यॉर्कशायर काउंटी क्रिकेट क्लब के लिए खेलने वाले एक अंग्रेजी क्रिकेट खिलाड़ी हैं। वह बाएं हाथ के बल्लेबाज और गेंदबाज हैं और साथ ही इन्हें ऑलराउंडर का दर्जा दिया जाता है। विले इंग्लैंड के पूर्व क्रिकेटर और अंतरराष्ट्रीय अंपायर पीटर विले के बेटे हैं। यह इंग्लैंड टीम के लिए वनडे और ट्वेन्टी-२० प्रारूप में खेलते है।
डेविड विले ने गायक और गीतकार कैरोलिन पोइलिन से नवंबर २०१६ में शादी की थी।
डेविड विले ने अपने अंतरराष्ट्रीय क्रिकेट करियर की शुरुआत वनडे क्रिकेट के साथ ८ मई २०१५ बनाम आयरलैंड के खिलाफ की थी। जबकि पहला ट्वेन्टी-२० की शुरुआत २३ जून २०१५ को न्यूजीलैंड के खिलाफ की थी।
उन्होंने अपने पहले एक दिवसीय अंतरराष्ट्रीय क्रिकेट मैच में महज ४ ओवर में १७ रन देकर १ विकेट लिया और एक ओवर मेडन भी किया। जबकि पहले ट्वेन्टी-ट्वेन्टी मुकाबले में २.२ ओवर में जबरदस्त गेंदबाजी करते हुए २२ रन देकर ३ सफलताएं हासिल की थी।
विले ने अपने वनडे करियर में अब तक किसी मैच में दो बार ४-४ विकेट लिए और ट्वेन्टी-२० इंटरनेशनल में ७ रन देकर ४ उनका सबसे अच्छा गेंदबाजी प्रदर्शन है।
आईपीएल २०१८ में विले को चेन्नई सुपर किंग्स के लिए खेलने का मौका मिला था। उस सीजन में विले को केदार जाधव की जगह टीम में मौका दिया गया था क्योंकि २०१८ आईपीएल सीज़न के पहले ही मुकाबले में केदार जाधव चोटिल हो गए थे। आईपीएल में बुलावे के समय, डेविड विले चेन्नई सुपर किंग्स के लिए खेलने के लिए सहमत होने से पहले यॉर्कशायर के लिए काउंटी क्रिकेट में खेल रहे थे। इस सीजन में उन्हें तीन मैचों में मौका मिला और २ विकेट लिए।
साथ ही वह २०१८ के आईपीएल सीज़न में खेलने वाले १२वें इंग्लैंड के खिलाड़ी भी बने।
इसके बाद चेन्नई सुपर किंग्स ने आईपीएल सीजन २०१९ के लिए डेविड विले को टीम में बनाए रखने का फैसला लिया। हालांकि इसमें उन्हें खेलने का मौका नहीं मिल पाया।
एस-400 मिसाइल प्रणाली
एस-400 ट्रिम्फ (S-400 Triumf) एक विमान भेदी हथियार एस-300 परिवार का नवीनीकरण के रूप में रूस की अल्माज़ केंद्रीय डिजाइन ब्यूरो द्वारा 1990 के दशक में विकसित विमान भेदी हथियार प्रणाली है। यह 2007 के बाद से ही रूसी सशस्त्र सेना में सेवा कर रही है।
हिन्दू गणित का इतिहास
हिन्दू गणित का इतिहास : एक स्रोत ग्रन्थ (History of Hindu Mathematics: A Source Book|History of Hindu Mathematics ; १९३८) विभूतिभूषण दत्त तथा अवधेश नारायण सिंह द्वारा रचित भारतीय गणित के इतिहास की पुस्तक है। यह १९३० के दशक में दो भागों में प्रकाशित हुई थी।
बरबाई
बरबाई गाँव मध्य प्रदेश के मुरैना ज़िले का एक गाँव है। यहाँ पर भारतीय स्वतंत्रता संग्राम के क्राँतिकारी नेता राम प्रसाद बिस्मिल का जन्म हुआ था।
राम प्रसाद बिस्मिल की याद में इस गाँव में तीन करोड़ की लागत से "राम प्रसाद बिस्मिल संग्रहालय" बनाया गया। इस उत्घाटन 2015 में हुआ। परन्तु प्रारंभिक सूचना के आधार प्राप्त समाचारों के अनुसार यह संग्रहालय का प्रबंधन इतना दयनीय है कि यहाँ बिस्मिल का कोई चित्र, जीवनी या उनके द्वारा लिखी गई कोई पुस्तक मौजूद नहीं है।
अनिल मण्डल
अनिल मण्डल (पुरा नाम :अनिल कुमार मण्डल) (जन्म:५ जनवरी १९९१) नेपाली क्रिकेट खिलाड़ी हैं। वो दाहिने हाते बल्लेबाज है। अनिल सन् २००८ से नेपाली राष्ट्रीय क्रिकेट टीमकी नियमित सदस्य है।
धनुष (तोप)
धनुष भारतीय सेना की १५५ मिमी टोड होवित्जर तोप है। यह पूरी तरह से देश में ही बनी तोप है किन्तु डिजाइन बोफोर्स हौबित्स एफएच७७ पर आधारित है जिसे १९८० के दशक में भारत ने खरीदा था। जबलपुर गन कैरेज फैक्ट्री ने 155 एमएम की इस तोप को बनाया है तथा इसका डिजाइन गन कैरेज बोर्ड ने तैयार किया है।
इस तोप के विकास परीक्षण सन २०१८ में समाप्त हुए तथा २०१९ से इसका शृंखला-उत्पादन आरम्भ हुआ। भारतीय सेना ने ११४ धनुष तोपों का ऑर्डर दिया है जो कुल ४१४ तक बढ़ सकता है।
रतन पंडोरवी
रतन पंडोरवी रलाराम का जन्म 07 जुलाई 1907 ई० को ग्राम पंडोरी, तहसील बटाला, जिला गुरदासपुर, पंजाब में हुआ। रतन पंडोरवी पंजाब के प्रसिद्ध उस्ताद शायरों में से एक हैं। उन्हें पंजाब सरकार ने अपने सर्वोच्च सम्मान "शिरोमणि साहित्यकार अवार्ड" से नवाजा। रतन साहब ने शायरी का सलीका मशहूर शायर दिल शाहजहाँपुरी और जोश मलसियानी से सीखा। रतन साहब ने कुल 23 किताबें लिखी जिनमे 9 पद्य और 14 गद्य की हैं। रतन साहब ने अपनी उम्र का लंबा अरसा पंडोरी के एक शिव मन्दिर में फ़क़ीर की तरह गुज़ारा और अपने अंतिम समय में पठानकोट में आ गए और 04 नवंबर 1990 को अपना शरीर त्याग दिया।
=पुस्तकें== रुबाइयते-रतन(1982)
भक्ति यादव
डॉक्टर भक्ति यादव (3 अप्रैल, १९२६ - १४ अगस्त, २०१७) भारत की एक् समाजसेवी चिकित्सक थीं। वे निर्धन लोगों की निःशुल्क चिकित्सा करतीं थीं। उन्हें वर्ष २०१७ मे पद्मश्री से सम्मानित किया गया। अधिक उम्र होने की वजह से डॉक्टर उस कार्यक्रम में शामिल नहीं हो सकी थीं अतः नियमानुसार इंदौर कलेक्टर ने उन्हें उनके घर पर जा कर पुरुस्कार प्रदान किया। वर्ष 1952 में भक्ति यादव इंदौर की पहली महिला एमबीबीएस डॉक्टर बनीं थीं।
भक्ति यादव जन्म 3 अप्रैल 1926 को उज्जैन के पास महिदपुर में हुआ। वे महाराष्ट्र के प्रसिद्ध परिवार से है। 1937 में जब लड़कियों को पढ़ाने को बुरा माना जाता था पर जब भक्ति जी ने आगे पढ़ने की इच्छा जाहिर की तो उनके पिता ने पास के गरोठ कस्बे में भेज दिया जहाँ सातवीं तक उनकी शिक्षा हुई। इसके बाद भक्तिजी के पिता इंदौर आये और अहिल्या आश्रम स्कूल में उनका दाखिला करवा दिया। उस वक्त इंदौर में वो एक मात्र लड़कियों का स्कूल था, जहां छात्रावास की सुविधा थी। यहां से 11वीं करने के बाद उन्होंने 1948 में इंदौर के होल्कर साईंस कॉलेज में प्रवेश लिया और बीएससी प्रथम वर्ष में कॉलेज में अव्वल रहीं।
महात्मा गांधी मेमोरियल मेडिकल कॉलेज (एमजीएम) में एमबीबीएस का पाठ्यक्रम था। उन्हें ११वीं के अच्छे परिणाम के आधार पर दाखिला मिल गया। कुल 40 एमबीबीएस के लिय चयनित छात्र में 39 लड़के थे और भक्ति अकेली लड़की थीं। भक्ति एमजीएम मेडिकल कॉलेज की एमबीबीएस की पहली बैच की पहली महिला छात्र थीं। वे मध्यभारत की भी पहली एमबीबीएस डॉक्टर थी। 1952 में भक्ति एमबीबीएस डॉक्टर बन गई।भक्ति ने एमजीएम मेडिकल कॉलेज से ही एमएस किया।
1957 उन्होंने अपने साथ पढ़ने वाले डाक्टर चंद्रसिंह यादव से विवाह किया था। डॉ॰ यादव को शहरों के बड़े सरकारी अस्पतालों में नौकरी का बुलावा आया था, लेकिन उन्होंने इंदौर की मिल इलाके का बीमा अस्पताल चुना था। वे आजीवन इसी अस्पताल में नौकरी करते हुए मरीजों की सेवा करते रहे। उन्हें इंदौर में मजदूर डॉक्टर के नाम से जाना जाता था। डाक्टर बनने के बाद इंदौर के सरकारी अस्पताल महाराजा यशवंतराव अस्पताल में उन्होंने सरकारी नौकरी की। बाद में उन्होंने सरकारी नौकरी से त्यागपत्र दे दिया। इन्होने कालांतर में इंदौर के भंडारी मिल नंदलाल भंडारी प्रसूति गृह के नाम से एक अस्पताल खोला, स्त्रीरोग विशेषज्ञ की नौकरी की। 1978 में भंडारी अस्पताल बंद हो गया था। बाद में उन्होंने वात्सल्य के नाम से उन्होंने घर पर नार्सिंग होम की शुरुआत की। डॉ॰ भक्ति का नाम काफी प्रसिद्ध था। यहाँ संपन्न परिवार के मरीज से नाम मात्र की फीस ली जाती है और गरीब मरीजों का इलाज मुफ्त करती है। तब से लेकर आज तक डॉ॰ भक्ति अपनी सेवा के काम को अंजाम दे रही हैं।
2014 में 89 साल की उम्र में डॉ॰ चंद्रसिंह यादव का निधन हो गया। डॉ॰ भक्ति को २०११ साल में अस्टियोपोरोसिस नामक खतरनाक बीमारी हो गई, जिसकी वजह से उनका वजन लगातार घटते हुए 28 किलो रह गया। डॉ॰भक्ति को उनकी सेवाओं के लिए 7 साल पहले डॉ. मुखर्जी सम्मान से नवाजा गया।
१४ अगस्त २०१७ सोमवार को इंदौर में अपने घर पर उन्होंने आखिरी सांस ली।
देमचोक
देमचोक (लद्दाख़ी: ཌེམ་ཆོག་, Demchok) या डेमजोक (Demjok) भारत के लद्दाख़ राज्य के लेह ज़िले में स्थित एक गाँव व सैनिक खेमा है। यह अक्साई चिन क्षेत्र से दक्षिण में स्थित है, जिसपर चीन का क़ब्ज़ा है। वास्तविक नियंत्रण रेखा इस ग्राम के दक्षिणपूर्वी भाग से निकलती है और पास से गुज़रने वाली सिन्धु नदी से जुड़ी एक घाटी में स्थित है। इस रेखा के पार लगभग १ किमी की दूरी पर चीन-अधिकृत क्षेत्र में डेमछोक (पिनयिन शैली: Dêmqog) नामक बस्ती है जो कभी डेमछोक ग्राम का हिस्सा थी।
डेमछोक गाँव लद्दाख़ को तिब्बत से जोड़ने वाले एक पुराने मार्ग पर है, जो फ़िलहाल बंद है। गाँव उकदुंग्ले नामक भारतीय सैनिक खेमे से ३६.५ किमी पूर्व में है। चीन इसका तिब्बत का भाग होने का दावा करता है, जिसका भारत खंडन करता है। यहाँ से तिब्बत में स्थित कैलाश-मानसरोवर तीर्थ लगभग ३०० किमी दूर है हालांकि डेमछोक से वहाँ का मार्ग अधिकतर मैदानी है और इन दोनों स्थानों को सड़क से जोड़ने की मांग है।
2005 तक, तिब्बत में देमचोक से मानसरोवर झील तक का मार्ग बंद है और चीन के साथ स्थानीय व्यापार निषिद्ध है, हालांकि स्थानीय निवासी स्वीकार करते हैं कि चीन के साथ दशकों से व्यापार चल रहा था।
2008 में, देमचोक में जोरावर किले को पीपल्स लिबरेशन आर्मी द्वारा नष्ट कर दिया गया था और 2012 में यूपीए शासन के दौरान पीएलए ने ऑब्जर्विंग प्वाइंट स्थापित किया और 13 सीमेंट वाले घरों के साथ चीनी / नई डेमजोक / कॉलोनी भी बनाई।
चुशूल
चुशूल (Chushul) भारत के लद्दाख़ प्रदेश के लेह ज़िले में स्थित एक गाँव है। यह चुशूल घाटी में स्थित है।
यहाँ भारतीय वायु सेना की एक हवाई पट्टी है जिसका प्रयोग १९६२ भारत-चीन युद्ध में हुआ था।
चुशूल रेज़ांग ला (दर्रा) और पांगोंग त्सो (झील) के पास ४,३६० मीटर की ऊँचाई पर स्थित है।
लैंग और पैरोल
लैंग (, मतलब भाषा) और पैरोल (, मतलब बोलना) फर्दिनांद द सस्यूर द्वारा "कोर्स इन जनरल लिंग्विस्टिक्स" पुस्तक में प्रतिष्ठित भाषावैज्ञानिक पद हैं।
रेज़ांग ला
रेज़ांग ला (Rezang La) भारत के लद्दाख़ क्षेत्र में चुशूल घाटी के दक्षिणपूर्व में उस घाटी में प्रवेश करने वाला एक पहाड़ी दर्रा है। यह २.७ किमी लम्बा और १.८ किमी चौड़ा है और इसकी औसत ऊँचाई १६,००० फ़ुट है। यह स्पैंग्गुर गैप के दक्षिण में 11 मील की दूरी पर है, जो कि चीन की 1960 की सीमा वार्ता के दौरान चीन ने अपनी 'पारंपरिक प्रथागत सीमा' के रूप में दावा किया था। इसकी ऊंचाई 5,500 मीटर (18,000 फीट) है, और रेजांग लुंगपा धारा का स्रोत बनता है जो स्पैंगूर झील में जाती है।
रेजांग ला के उत्तर-पश्चिम में लगभग 2-3 किमी की दूरी पर रेचिन ला (या रेकिन ला) है, जो वास्तविक नियंत्रण रेखा पर भी है, और दूसरी धारा का स्रोत बनाती है। इस दर्रे में LAC के चीनी और भारतीय दोनों तरफ सड़कें हैं।
१९६२ के भारत-चीन युद्ध में रेज़ांग ला कुमाऊं रेजिमेंट के १३ कुमाऊँ दस्ते(अहीर टुकड़ी) का अंतिम मोरचा था। दस्ते का नेतृत्व मेजर शैतान सिंह कर रहे थे जिन्हें अपनी वीरता के लिए मरणोपरांत परमवीर चक्र मिला। यहाँ भारतीय और चीनी बलों के बीच मुठभेड़ में १२३ सैनिकों के भारतीय दस्ते में से ११४ ने अपनी जाने दी थीं। इनके लिए हरियाणा के रेवाड़ी गाँव में एक स्मारक बनाया गया है जहाँ से इस दस्ते के कई सिपाही आए थे। इस स्मारक पर दर्ज है की इसी लड़ाई में १३०० चीनी सैनिक मारे गए थे।
रेज़ांग ला पर भी एक युद्ध स्मारक है जिसपर थोमस बैबिंगटन मैकाले की कविता "होरेशियो" के कुछ अंश के साथ उस मुठभेड़ की स्मृति लिखी हुई है:
एक अन्य स्मारक का निर्माण रेवाड़ी शहर में धारूहेड़ा चौक के पास, रेवांगला शहर में रेजांग ला पार्क, रेजांगला शौर्य समिति द्वारा किया गया था। हर साल समिति द्वारा जिला प्रशासन और कुमाऊं रेजिमेंट के सहयोग से स्मारक समारोह आयोजित किए जाते हैं, और रेजांगला में मरने वालों के परिवार के सदस्य भी हिस्सा लेते हैं।
2020 में गर्मियों में सीमा गतिरोध के हिस्से के रूप में, भारतीय सेना ने रेजांग ला और रेचिन ला सहित पैंगोंग त्सो के दक्षिण में वास्तविक नियंत्रण रेखा के पास सैनिकों को तैनात किया था। यह उन्हें स्पैगुर गैप और चीन के कमांडिंग दृश्य देने के लिए कहा गया था। "मोल्दो सेक्टर" (स्पैंगुर झील के आसपास की तैनाती)।
क्रिस जॉर्डन
क्रिस जॉर्डन () (जन्म ;०४ अक्तूबर १९८८ ,बारबाडोस ,वेस्टइंडीज़ ) एक अंतर्राष्ट्रीय स्तर के क्रिकेट खिलाड़ी है जो इंग्लैंड की राष्ट्रीय क्रिकेट टीम के लिए खेलते हैं।
क्रिस जॉर्डन का जन्म तो वेस्टइंडीज़ के बारबाडोस शहर में हुआ था लेकिन उन्होंने वेस्टइंडीज के बजाय इंग्लैंड क्रिकेट टीम के लिए खेलना पसन्द किया।
इन्होंने अपने एक दिवसीय अंतरराष्ट्रीय क्रिकेट कैरियर की शुरुआत ऑस्ट्रेलिया टीम के खिलाफ १६ सितम्बर २०१३ को की थी जबकि टेस्ट क्रिकेट कैरियर की शुरुआत १२ जून २०१४ को श्रीलंका क्रिकेट टीम के खिलाफ खेलकर की थी।
जॉर्डन मुख्य रूप से दायें हाथ से तेज गति से गेंदबाजी करते हैं। जबकि दायें ही हाथ से बल्लेबाजी भी करते हैं लेकिन मुख्य रूप से गेंदबाज की भूमिका निभाते हैं।
अमृत भट्टराई
अमृत भट्टराई नेपाली राष्ट्रीय क्रिकेट टीमसे खेलने खिलाड़ी हैं।
अविनाश कर्ण
अविनाश कर्ण (जन्म:४ फेब्रुअरी १९९५) नेपाली क्रिकेट खिलाड़ी हैं। वो दायाँ हाते बल्लेबाज तथा दायाँ हाते मध्यम-तिब्र गतिकी बलर हैं। अविनाश सन् २०११ से नेपाली राष्ट्रीय क्रिकेट टीमकी नियमित सदस्य हैं।
कीटॉन जेनिंग्स
कीटॉन जेनिंग्स () (जन्म ;१९ जून १९९२ ,जोहान्सबर्ग ,दक्षिण अफ्रीका ) एक अंतर्राष्ट्रीय स्तर के क्रिकेट खिलाड़ी है जो इंग्लैंड की राष्ट्रीय क्रिकेट टीम के लिए खेलते हैं।
केतन जेनिंग्स का जन्म तो दक्षिण अफ्रीका के जोहान्सबर्ग शहर में हुआ था लेकिन उन्होंने अफ्रीका के बजाय इंग्लैंड क्रिकेट टीम के लिए खेलना पसन्द किया।
इन्होंने अपने टेस्ट क्रिकेट क्रिकेट कैरियर की शुरुआत भारतीय टीम के खिलाफ ०८ दिसम्बर २०१६ की थी।
जेनिंग्स मुख्य रूप से बाएं हाथ से बल्लेबाजी करते हैं। जबकि दायें हाथ से गेंदबाजी भी करते हैं लेकिन मुख्य रूप से बल्लेबाज की भूमिका निभाते हैं और ओपनिंग बल्लेबाज भी है।
चन्द्र सावद
चन्द्र सावद नेपाली राष्ट्रीय क्रिकेट टीमसे खेलने खिलाड़ी हैं।
सीरियन पाउंड
सीरियन पाउंड : Syrian pound (‏‎ सीरियन पाउंड सीरिया की आधिकारिक मुद्रा है, यह सौ पियास्त्रे से विभाजित है, लेकिन मुद्रा स्फीति की वजह से यह चलन से बाहर है। प्रथम विश्व युद्ध से पहले ओटोमन लीरा इस्तेमाल किया जाता था। ओटोमन साम्राज्य के पतन के बाद 1918 में मिस्री पाउंड का चलन शुरू हो गया। सीरिया और लेबनान पर फ्रांस के नियंत्रण के बाद दोनों देशों के लिए एक नई मुद्रा सीरियन पाउंड जारी किया गया, जो फ्रांसीसी फ्रेंक से जुड़ा हुआ था। लेकिन लेबनान ने 1924 से स्वयं के सिक्के और 1925 से स्वयं के बैंकनोट जारी किए। 1939 में लेबनान की मुद्रा आधिकारिक तौर पर सीरिया की मुद्रा से अलग हो गई।
क्रय-शक्ति समता
क्रय-शक्ति समता (पर्चेजिंग पावर पैरिटी- (PPP)) अंतर्राष्ट्रीय विनिमय का एक सिद्धांत है जिसके अनुसार विभिन्न देशों में एकसमान वस्तुओं की कीमत समान रहती है।
क्रय शक्ति समता सिद्धान्त की मुख्य विशेषताएं निम्नलिखित हैं-
1 . विनिमय दर का निर्धारण : अपरिवर्तनशील पत्र मुद्रामान वाले देशों की मुद्राओं"www.techyright.xyz" की क्रय शक्ति समता द्वारा होता है।
2. विनिमय दरों में परिवर्तन : पत्र मुद्रामान वाले देशों की विनिमय दर में परिवर्तन उनकी मुद्राओं की क्रय शक्ति के तुलनात्मक परिवर्तन के कारण होता है।
3. परिवर्तन की दशा और सीमा : पत्र मुद्रामान वाले देशों की विनिमय दर में होने वाले परिवतर्न की दिशा और सिमा भी उन देशें की मुद्रओं की क्रय शक्ति में होने वाले परिवर्तन की अनुरूप होता है।
4. दीर्घकालीन प्रवृत्ति का द्योतक : यह सिद्धांत विनिमय दर में होने  परचेजिंग पावर पेरिटी (पीपीपी) का अर्थ किन्हीं दो देशों के बीच वस्तु या सेवा की कीमत में मौजूद अंतर से है। इससे किसी देश की अर्थव्यवस्था के आकार का पता लगाया जा सकता है।
अर्थिक आतंकवाद
किसी समूह द्वारा आर्थिक अस्थिरता उत्पन्न करने का प्रयत्न आर्थिक आतंकवाद (economic terrorism या financial terrorism) कहलाता है।यह अर्थव्यवस्था को हानि पहुँचाता है। भूमि सीमाओं पर आतंकवादी हमले का खतरा होने के कारण उत्पाद को पहुँचाने केलिए अतिरिक्त सुरक्षा उपायों का पालन करना पड़ता है। इन उपायों के कारण सामानों के निर्यात और आयात करने की लागत बढ़ जाती है।
पुष्प थापा
पुष्प थापा नेपाली क्रिकेट खिलाड़ी हैं।
परेश लोहनी
परेश लोहनी नेपाली क्रिकेट खिलाड़ी हैं।
बुम ला
बुम ला या बुम दर्रा भारत के अरुणाचल प्रदेश राज्य और तिब्बत (चीन-नियंत्रित) के ल्होखा विभाग के बीच हिमालय का एक पहाड़ी दर्रा है। यह समुद्रतल से १५,२०० फ़ुट की ऊँचाई पर अरुणाचल प्रदेश के तवांग शहर से ३७ किमी की दूरी पर स्थित है।
तिब्बती भाषा में "ला" शब्द का अर्थ दर्रा होता है।
यहाँ कई बौध आश्रम हैं जिनमें दुनियाँ की दूसरा बड़ा आश्रम भी है जहाँ तिब्बत से पलायन करके आए दलाई लामा ने एक समय पर शरण ली थी। यह स्थम त्रिकोणी पहाड़ियों के बीच स्थित है। यह प्राचीनकाल में व्यापारिक दरवाजे के रूप में विख्यात था।
पृथु बास्कोटा
पृथु बास्कोटा नेपाली क्रिकेट खिलाड़ी हैं।
नरेश बुढाऐर
नरेश बुढाऐर नेपाली राष्ट्रीय क्रिकेट टीम से खेलने वाले खिलाड़ी हैं।
दिपेन्द्र चौधरी
दीपेन्द्र चौधरी नेपाली क्रिकेट खिलाड़ी हैं।
दलाल पथ
दलाल पथ मुम्बई के मध्यबिन्दु में है और बम्बई स्टॉक एक्सचेंज का स्थान है।
औरख़ान प्रथम
औरख़ान प्रथम या औरख़ान ग़ाज़ी 1324 से 1362 तक उभरता हुआ उस्मान साम्राज्य के दूसरे मुखिया रहे। उस वक़्त उस्मान साम्राज्य एक अमीरात थी। वे उस्मान प्रथम के पुत्र थे।
उन्होंने उत्तर-पश्चिम अनातोलिया पर क़ब्ज़ा किया।
इंडिया इंक॰
इंडिया इंक एक आम शब्द है जो भारतीय मीडिया इस्तेमाल करती है देश के कॉरपोरेट सेक्टर का उल्लेख करने के। कारपोरेट कार्य मंत्रालय ने 31 अक्टूबर 2005 में अनुमान किया, ये परिस्थिति थी:
2009 के अंत में, 8,21,212 कंपनियों थी।
एमसीए की वार्षिक रिपोर्ट 2012-13 (31 दिसम्बर 2012 के समय में)  कहते हैं कि 12,89,229 कंपनियों रजिस्टर पर है।
प्लेसेत्स्क कॉस्मोड्रोम
प्लेसेत्स्क कॉस्मोड्रोम (Plesetsk Cosmodrome) मिरनी, आर्कान्जेस्क ओब्लास्ट में स्थित एक रूसी अंतरिक्ष प्रक्षेपण केन्द्र है। यह मास्को के उत्तर में 800 किलोमीटर और आर्कान्जेस्क के दक्षिण में लगभग 200 किमी दूर स्थित है। इसकी शुरुआत 1957 में हुई। इसका मुख्य उदेश्य आर-7 मिसाइल का टेस्ट करना था।
ज्ञानेन्द्र मल्ल
ज्ञानेन्द्र मल्ल नेपाली राष्ट्रीय क्रिकेट टीमसे खेलने खिलाड़ी हैं। वो नेपाली टीम की उपकप्तान हैं।
जितेन्द्र मुखिया
जितेन्द्र मुखिया (पुरा नाम :जितेन्द्र कुमार मुखिया) (जन्म:२२ नवम्बर १९९२) नेपाली क्रिकेट खिलाड़ी हैं। वह दाएँ हाथ बल्लेबाज तथा दाएँ हाथ मध्यम-तिब्र गति के गेंदबाज हैं। जितेन्द्र सन् २००४ से नेपाली राष्ट्रीय क्रिकेट टीमके नियमित सदस्य हैं।
प्रदीप ऐरी
प्रदीप ऐरी नेपाली राष्ट्रीय क्रिकेट टीम से खेलने खिलाड़ी हैं।
कौमी एकता दल
कौमी एकता दल; (Quami Ekta Dal): उत्तर प्रदेश का एक राजनितिक दल था। इसके मुखिया अफजाल अंसारी थे और चुनाव चिन्ह गिलास था। इस राजनीतिक दल का बहुजन समाज पार्टी में विलय हो चुका है अब अंसारी बहुजन समाज पार्टी में हैं।
बसन्त रेग्मी
बसन्त रेग्मी () (जन्म ६ अप्रैल १९८६) नेपाली राष्ट्रीय क्रिकेट टीम से खेलने खिलाड़ी हैं। ऑलराउंडर बसन्त बांए हाथ बल्लेबाज तथा बांए हाथ अर्थोडक्स स्पिन गेंदबाज है। उन्होंने सन् २००६ मार्च में नेपाल के ओर से नामिबिया विरुद्ध अंतर्राष्ट्रीय क्रिकेट जगत में पदार्पण किया था। बसन्त रेग्मी ने विश्व क्रिकेट लीग खेल में १०० विकेट लेने पहले खिलाड़ी बन चुके हैं। उन्होंने यह कीर्तिमान बनाने के लिए ४८ खेल खेले थे।
अफ़ज़ल अंसारी
अफ़ज़ल अंसारी; Afzal Ansari: (जन्म: 14 अगस्त 1953) उत्तर प्रदेश के एक राजनेता हैं जिन्होंने अपनी राजनीतिक पार्टी कौमी एकता दल का बहुजन समाज पार्टी में विलय कर लिया। वर्तमान में अंसारी भारत की गाजीपुर (लोकसभा निर्वाचन क्षेत्र) से भारत की नवनिर्वाचित संसद सदस्य हैं। और उत्तर प्रदेश के चर्चित बाहुबली नेता मुख्तार अंसारी के भाई है। इन्होंने उत्तर प्रदेश के गाजीपुर से समाजवादी पार्टी के टिकट पर 2004 का आम लोकसभा चुनाव जीता था।
भुवन कार्की
भुवन कार्की नेपाली क्रिकेट खिलाड़ी हैं।
मञ्जित श्रेष्ठ
मंजित श्रेष्ठ नेपाली क्रिकेट खिलाड़ी हैं।
तकाकी काजिता
तकाकी काजिता (梶田隆章, "Kajita Takaaki", जन्म 9 मार्च 1959) जापानी भौतिक विज्ञानी है। 2015 में, वह कनाडा के भौतिक विज्ञानी आर्थर बी. मैकडोनाल्ड के साथ संयुक्त रूप से भौतिकी में नोबेल पुरस्कार से सम्मानित किया गया।
काजिता 09 मार्च 1959 में हीगाशी मत्सुयामा , सैटामा, जापान में पैदा हुआ था। इनकी पत्नी का नाम मिचिको काजिता है। पत्नी मिचिको टोयामा में रहती है।
काजिता ने सैतामा विश्वविद्यालय में अध्ययन किया और 1983 में टोक्यो विश्वविद्यालय से पीएच डी की उपाधि प्राप्त की। उनका डॉक्टरेट सलाहकार भविष्य का नोबेल पुरस्कार विजेता मासातोशी कोशीबा था। 1988 के बाद से वह ब्रह्मांडीय विकिरण अनुसंधान, टोक्यो विश्वविद्यालय के लिए संस्थान के साथ संबद्ध है, और 2015 में वह इसके निदेशक बने। यह आज भी टोक्यो विश्वविद्यालय में प्रोफेसर हैं।
वह 1999 में ब्रह्मांडीय किरण अनुसंधान संस्थान (ICRR) पर ब्रह्मांडीय न्यूट्रीनोज के लिए केंद्र के निदेशक बने। 2015 में, वह  टोक्यो में ब्रह्मांड के भौतिकी और  गणित के लिए कावली संस्थान पर है और ICRR के निर्देशक हैं।
संघ
संघ संस्कृत का शब्द है- जिसका अर्थ सभा, समुदाय या संगठन है।
"बुद्धं शरणं गच्छामि।
"धम्मं शरणं गच्छामि।
"संघं शरणं गच्छामि।
महबुब आलम
महबुब आलम नेपाली क्रिकेट खिलाड़ी हैं। वह बांए हाथ बल्लेबाज तथा बांए हाथ मध्यम तेज गति के गेंदबाज हैं। वह सन् २००० से नेपाल क्रिकेट टीम में खेलते आए हैं। उन्होंने अंतरराष्ट्रीय खेल के शुरुआत जापान विरुद्ध सन् २००० नवम्बर में किया था।
इनके जन्म ३१ अगस्त १९८१ राजविराज नगरपालिका में हुआ है। मेहबुब ने सर्वप्रथम नेपाल से खेलने मौका सन् २००० में श्रीलंका में हुआ अंडर १९ विश्वकप में पाएँ थे। उसके बाद उन्होंने नेपाली राष्ट्रीय क्रिकेट टीम में भी स्थान पक्की की थी। उन्होंने राष्ट्रीय क्रिकेट टोलीसे युएई में हुए एसिसि ट्रॉफी वही वर्ष खेले थे।  ओंटेरियो में हुए सन् २००१ के एसिसि ट्रॉफी के ३ मैच उन्होंने खेले थे। सन् २००२ में सिंगापुर में हुए एसिसि ट्रॉफी में उन्होंने उत्कृष्ट प्रदर्शन करते हुए नेपाल को फाइनल तक लगा था। युएई और मलेसिया में हुए अंतर्राष्ट्रीय कप में उन्होंने अपनी प्रथम श्रेणी क्रिकेट की आरम्भ किया था।
अफ़ग़ानिस्तान क्रिकेट टीम का ज़िम्बाब्वे दौरा 2017
अफगान क्रिकेट टीम वर्तमान में जनवरी और फरवरी 2017 के बीच जिम्बाब्वे दौरा कर रहे हैं। दौरे के पाँच एक दिवसीय अंतरराष्ट्रीय (वनडे) मैचों के होते हैं। वनडे सीरीज से पहले, अफगानिस्तान ए क्रिकेट टीम पांच "अनौपचारिक" वनडे जिम्बाब्वे ए क्रिकेट टीम के खिलाफ मैच खेलेंगे। इन मैचों के सभी लिस्ट ए का दर्जा प्राप्त है। अफगानिस्तान ने लिस्ट ए श्रृंखला 4-1 और वनडे सीरीज 3-2 से जीत ली।
वनडे की शुरुआत से पहले मैच, जिम्बाब्वे क्रिकेट अपने घरेलू लिस्ट ए पूरा, 2016-17 प्रो-50 चैम्पियनशिप में जुड़नार आगे लाया, दौरे के लिए तैयारी की गई।
नक़्श लायलपुरी
जसवंत राय शर्मा उपनाम: नक़्श लायलपुरी (نقش لایل پوری)(24 फरवरी 1928 – 22 जनवरी 2017), उर्दू शायर और हिन्दी फिल्मों के गीतकार थे।  उनका जन्म 24 फरवरी, 1928 को वर्तमान पाकिस्तान स्थित पंजाब प्रांत के लायलपुर में हुआ था। उनका असली नाम जसवंत राय शर्मा था। उनकी बतौर गीतकार पहली फिल्म ‘जुग्गू’ (वर्ष 1952) थी जिसमें उन्होंने ‘अगर तेरी आंखों से आंखें मिला दूं’ गीत लिखा था। उनकी अन्य प्रसिद्ध फिल्मों में ‘चेतना’, ‘आहिस्ता आहिस्ता’ ‘तुम्हारे लिए’ एवं ‘घरौंदा’ भी शामिल हैं।
जमरूल
जमरूल (वैज्ञानिक नाम: Syzygium samarangense, बांग्ला: জামরুল), मिरटेसी (Myrtaceae) कुल में आने वाली एक पादप प्रजाति है। मूल रूप से यह विशाल सुण्डा द्वीप समूह, मलय प्रायद्वीप और अंडमान और निकोबार द्वीप समूह का निवासी है, लेकिन प्रागैतिहासिक काल में इसे एक बड़े क्षेत्र में फैला दिया गया और आज उष्णकटिबंधीय में इसकी खेती व्यापक रूप से की जाती है।
हिन्दी में इसे पानी सेब, जावाई सेब, जम्बू सेमारंग भी कहा जाता है।
बसंती बिष्ट
बसंती बिष्ट (जन्म : ) भारत की एक लोकगायिका हैं जो उत्तराखण्ड राज्य के घर-घर में गाए जाने वाले मां भगवती नंदा के जागरों के गायन के लिये प्रसिद्ध हैं। भारत सरकार ने 26 जनवरी 2017 को उन्हें पद्मश्री से विभूषित किया है।
गांव और पहाड़ में महिलाओं के मंच पर जागर गाने की परंपरा नहीं थी। मां ने उन्हें सिखाया था लेकिन बाकि कोई प्रोत्साहन नहीं मिला। वह गीत-संगीत में तो रुचि लेती लेकिन मंच पर जाकर गाने की उनकी हसरत सामाजिक वर्जनाओं के चलते पूरी नहीं हो सकी।  शादी के बाद उनके पति ने उन्हें प्रोत्साहित तो किया लेकिन समाज इतनी जल्दी बदलाव के लिए तैयार नहीं था। इसी बीच करीब 32 वर्ष की आयु में वह अपने पति रणजीत सिंह के साथ पंजाब चली गईं।
पति ने उन्हें गुनगुनाते हुए सुना तो विधिवत रूप से सीखने की सलाह दी। पहले तो बसंती तैयार नहीं हुई लेकिन पति के जोर देने पर उन्होंने सीखने का फैसला किया। हारमोनियम संभाला और विधिवत रूप से सीखने लगी।
उत्तराखण्ड आन्दोलन के फलःस्वरुप मुजफ्फरनगर, खटीमा और मसूरी गोलीकांड की पीड़ा को बसंती बिष्ट ने गीत में पिरोया और राज्य आंदोलन में कूद पड़ी। अपने लिखे गीतों के जरिये वह लोगों से राज्य आंदोलन को सशक्त करने का आह्वान करती। राज्य आंदोलन के तमाम मंचों पर वह लोगों के साथ गीत गाती। इससे उन्हें मंच पर खड़े होने का हौसला मिला।
40 वर्ष की आयु में पहली बार वह गढ़वाल सभा के मंच देहरादून के परेड ग्राउंड में पर जागरों की एकल प्रस्तुति के लिए पहुंची। अपनी मखमली आवाज में जैसे ही उन्होंने मां नंदा का आह्वान किया पूरा मैदान तालियों की गड़गड़ाहट से गूंज उठा। दर्शकों को तालियों ने उन्हें जो ऊर्जा और उत्साह दिया, वह आज भी कायम है। उन्हें खुशी है कि उत्तराखंड के लोक संगीत को राष्ट्रीय स्तर पर सराहा गया है।बसंती बिष्ट ने मां नंदा के जागर को उन्होंने स्वरचित पुस्तक ‘नंदा के जागर- सुफल ह्वे जाया तुम्हारी जात्रा’ में संजोया है।
महेश क्षेत्री
महेश क्षेत्री नेपाली क्रिकेट खिलाड़ी हैं। वह नेपाल के विकेटकीपर भी हैं।
राहुल विश्वकर्मा
राहुल विश्वकर्मा नेपाली क्रिकेट खिलाड़ी हैं। वह सगरमाथा लेजेन्ड्स टीम से नेपाल प्रिमियर लीग क्रिकेट खेलते हैं।
विनोद दाश
विनोद दाश नेपाली क्रिकेट खिलाड़ी हैं।
विनोद भण्डारी
विनोद भण्डारी नेपाली क्रिकेट खिलाड़ी हैं। उनके जन्मघर बैतडी हैं। वह नेपाल के राष्ट्रीय गेम में समावेश होकर अन्तर्राष्ट्रिय प्रतियोगिता में उत्कृष्ट प्रदर्शन करते आए हैं।
शक्ति गौचन
शक्तिप्रसाद गौचन (जन्म २२ अप्रैल १९८४) नेपाली क्रिकेट खिलाड़ी हैं। वह दाएँ हाथ बल्लेबाज तथा लेग स्पिन गेंदबाज हैं। सन् २००२ से नेपाली राष्ट्रीय क्रिकेट टीम के नियमित सदस्य हैं। अंतर्राष्ट्रीय खेल में हैट्रिक करने शक्ति एक ही पुरुष नेपाली क्रिकेट खिलाड़ी हैं।
शरद भेसवाकर
शरद भेसवाकर नेपाली राष्ट्रीय क्रिकेट टीम से खेलने खिलाड़ी हैं।
संजम रेग्मी
संजम रेग्मी नेपाली क्रिकेट खिलाड़ी हैं।
सागर पुन
सागर पुन नेपाली क्रिकेट खिलाड़ी हैं।
सुवास खकुरेल
सुवास खकुरेल नेपाली क्रिकेट खिलाड़ी हैं।
सोमपाल कामी
सोमपाल कामी (जन्म:२ फरवरी १९९६) नेपाली क्रिकेट खिलाड़ी हैं। वह दाएँ हाथ बल्लेबाज तथा दाएँ हाथ मध्यम-तिब्र गति के गेंदबाज हैं। सोमपाल कामी सन् २०१३ से नेपाली राष्ट्रीय क्रिकेट टीमकी नियमित सदस्य हैं।  जब उनके पिता काम के सिलसिला में भारतके पंजाब गए तब कामीके बाल्यकाल पंजाब में ही क्रिकेट प्रेम में बिता हैं। कामीने वहाँ विभिन्न क्रिकेट टूर्नामेंट में आपने सहभागिता जनाए थे जिसमें सबसे महत्वपूर्ण उन्होंने इंडियन प्रिमियर कर्पोरेट लीगमें उसके कप्तानी को मानना सकते हैं। उनको नेपाली राष्ट्रीय क्रिकेट टीममें विश्वकप छनौटके लिए समावेश किया।
बोहरा गणेश मन्दिर
बोहरा गणेश मन्दिर () एक प्राचीन भारतीय भगवान गणेश का हिन्दू मन्दिर है जो स्वतन्त्र भारतीय राज्य राजस्थान के उदयपुर ज़िले में स्थित है। यह मन्दिर मोहनलाल सुखाड़िया विश्वविद्यालय के काफी नजदीक ही है।
इस मन्दिर में गणेश जी मूर्ति है जहाँ रोजाना हजारों की संख्या में लोग दर्शन करने आते हैं।
हरियाणा की राजनीति
उत्तर भारत के हरियाणा राज्य की राजनीति के मुख्य खिलाड़ी शासन कर रही भारतीय जनता पार्टी, भारतीय राष्ट्रीय काँग्रेस और इंडियन नैशनल लोकदल हैं। हरियाणा की विधानसभा में 90 सीटें हैं। लोकसभा (संसद के निचले सदन) में हरियाणा की 10 सीटें हैं।
पाला गणेश मन्दिर
पाला गणेश मन्दिर () एक हिन्दू गणेश मन्दिर है जो भारतीय राज्य राजस्थान के उदयपुर ज़िले में स्थित है। यह मन्दिर गुलाब बाग़ के निकट स्थित है।
यह मन्दिर राजस्थान के उदयपुर ज़िले में स्थित है जो गुलाब बाग़ और दूध तलाई झील के निकट स्थित है।
परिसंघीय राज्य अमेरिका
परिसंघ राज्य अमेरिका मूल रूप से सात गुलाम राज्यों द्वारा बनाई गई थी १८६१ से १८६५ के लिए मौजूदा ११ अलगाववादी गुलाम राज्यों में से एक अपरिचित अलग हुए देश था - दक्षिण कैरोलिना , मिसिसिपी, फ्लोरिडा, अलबामा, जॉर्जिया, लुइसियाना, और टेक्सास - संयुक्त राज्य अमेरिका जिसका क्षेत्रीय अर्थव्यवस्था ज्यादातर कृषि, विशेष रूप से कपास पर निर्भर था के निचले दक्षिण क्षेत्र में, और एक बागान प्रणाली है कि अफ्रीकी अमेरिकी गुलामों के श्रम पर भरोसा किया। प्रत्येक राज्य नवंबर १८६० एक मंच है जो गुलामी के विस्तार का विरोध किया पर अमरीकी राष्ट्रपति पद के लिए रिपब्लिकन पार्टी के उम्मीदवार अब्राहम लिंकन के चुनाव के बाद संयुक्त राज्य अमेरिका से अपने अलगाव की घोषणा की। एक नया संघि सरकार फरवरी १८६१ में घोषित किया गया था इससे पहले लिंकन मार्च में कार्यालय ले लिया, लेकिन संयुक्त राज्य अमेरिका की सरकार द्वारा अवैध माना जाता था। गृह युद्ध के बाद अप्रैल में शुरू हुई, अपर दक्षिण के चार राज्यों गुलाम - वर्जीनिया, अरकंसास, टेनेसी, और उत्तरी कैरोलिना - को भी अपने अलगाव की घोषणा की और महासंघ में शामिल हो गए। महासंघ बाद में, सदस्यों के रूप में मिसौरी और केंटकी स्वीकार कर लिया, हालांकि न तो आधिकारिक तौर पर अलगाव की घोषणा की है और न ही थे कि वे कभी भी बड़े पैमाने पर संघि बलों द्वारा नियंत्रित; संघि छाया सरकारों दो राज्यों को नियंत्रित करने का प्रयास किया, लेकिन बाद में उन से निर्वासित कर दिया गया। संयुक्त राज्य अमेरिका (संघ) की सरकार के अलगाव के दावों को खारिज कर दिया है और महासंघ नाजायज माना जाता है। नागरिक युद्ध अप्रैल १२, १८६१, संघि फोर्ट सम्टर, एक संघ किले पर चार्ल्सटन, दक्षिण कैरोलिना के बंदरगाह में हमले के साथ शुरू हुआ। वसंत १८६५ में, भारी लड़ाई के जो पांच लाख से अधिक एक लोगों की मृत्यु हुई, काफी हद तक संघि राज्य क्षेत्र पर के बाद, सभी संघि बलों के समक्ष आत्मसमर्पण किया और महासंघ को भंग कर दिया। कोई विदेशी सरकार ने आधिकारिक तौर पर एक स्वतंत्र देश के रूप में मान्यता प्राप्त महासंघ हालांकि ब्रिटेन और फ्रांस यह जुझारू का दर्जा दिया।
भारतीय लोक कला मण्डल
भारतीय लोक कला मण्डल () एक सांस्कृतिक आधारित कला मण्डल है जो भारतीय राज्य राजस्थान के उदयपुर ज़िले में स्थित है। यहाँ राज्य में लोक कला, संस्कृति, गीत और राजस्थान, गुजरात और मध्य प्रदेश के त्योहारों का अध्ययन कर सकते हैं। इसको १९५२ में देवीलाल समार द्वारा स्थापित किया गया।
संग्रहालय के कुछ चित्र :-
नेपाल क्रिकेट संघ
नेपाल क्रिकेट संघ नेपालमें क्रिकेट खेल के आधिकारिक परिचालक निकाय हैं। इसके वर्तमान मुख्यालय काठमांडू, नेपाल में रहा हैं। सन् १९८८ से नेपाल क्रिकेट संघ अंतर्राष्ट्रीय क्रिकेट परिषदमें नेपाल के प्रतिनिधि होने के साथ ही एसोसिएट सदस्य भी हैं। यह एशियाई क्रिकेट परिषद के भी सदस्य रहा हैं। सन् २०१२ में संघ ने अपना ब्रांड एम्बेसडर महेन्द्र सिंह धोनी को चयन किया हैं।
कार्बन क्रेडिट
कार्बन क्रेडिट किसी देश द्वारा अपने पर्यावरण परिवेश में हानिकारक गैसों की उत्सर्जन क्षमता को कम करने पर उसे विश्व के सम्मेलन द्वारा दिया जाता है। कार्बन क्रेडिट को एक प्रकार से वन द्वारा संजोए कार्बन की बिक्री से प्राप्त कीमत कहा जा सकता है।
कार्बन क्रेडिट प्राप्त करने की प्रक्रिया के पाँच भाग होते हैं :-
राणा प्रताप नगर रेलवे स्टेशन
राणा प्रताप नगर रेलवे स्टेशन () भारत के राजस्थान राज्य के उदयपुर ज़िला का दूसरा रेलवे स्टेशन है।
पुबुदु दस्सानायके
पुबुदु दस्सानायके श्रीलंका के क्रिकेट खिलाड़ी हैं। वह नेपाली राष्ट्रीय क्रिकेट टीम के प्रमुख प्रशिक्षक भी रह चुके हैं। उन्होने चार बर्ष तक नेपाली क्रिकेट प्रशिक्षण की बागडोर संभाली थी।
नेपाल क्रिकेट संघ (CAN) ने नेपाली राष्ट्रीय क्रिकेट टीम के प्रशिक्षक में सन् 23, अगस्त 2011 में छ महीने कार्यकाल के लिए दसानायके को नियुक्त किया था। दसानायके के कार्यकाल में नेपाल डिवीजन 3 तक के यात्रा पूरा करने सफल हुआ था। पुबुदुकी ही प्रशिक्षण काल में नेपाल ने एशोशियट टीम के रूप में अंतरराष्ट्रीय प्रतियोगिता में खोल चुका है।
2015 अक्टूबर में दसानायके ने नेपाली टीम के कोच से व्याक्तिगत कारण दिखाते हुए पीछे हटे हैं। पुबुदु ने आपने चार बर्षे पदावधी में नेपाल,के क्रिकेट के विकास में अतूलनिय योगदान दिए हैं।
भावना घिमिरे
भावना घिमिरे नेपाल क्रिकेट संघ की पहली मुख्‍य कार्यपालक अधिकारी हैं। महिला ऑफिसर होकर वह पुरुष प्रधान के रूप में जाना जाने क्रिकेट जगत में विश्वसामु उदाहरण बनीं हैं।
नेपाल में स्थायी बसोबास करने, भावना ने २००६ में वेल्स विश्वविद्यालय बिजनेस एड्मिनिस्ट्रेसन में मास्टर्स डिग्री प्राप्त करी। सबसे पहले उन्होंने लन्डनमें रहे पंजाब राष्ट्रीय बैंक में और उसके बाद बहराइन में रहे संपत्ति ब्यवस्थापन कम्पनीमें काम करी। इसी क्रममें वह इंलीस प्रिमियर लीग, स्पेनिस ला लिगा विभिन्न कामहरूमें संलग्न बनी। सन् २०१४ के अक्टूबर में, नेपाल क्रिकेट संघके पहले सिइओ बनने के बाद उन्होंने अंतर्राष्ट्रीय क्रिकेट प्रशासकके भूमिका प्राप्त करी।
मिलाकतोंग ला
मिलाकतोंग ला (Milakatong La) भारत के अरुणाचल प्रदेश राज्य के पश्चिमोत्तरी कोने में तवांग ज़िले में तवांग शहर से बुम ला के मार्ग पर स्थित एक पहाड़ी दर्रा है। यह भारत व तिब्बत के ल्होखा विभाग की सीमा के पास समुद्रतल से १६,५०० फ़ुट की ऊँचाई पर स्थित है।
तिब्बती भाषा में "ला" शब्द का अर्थ दर्रा होता है।
संगेस्तर झील
संगेस्तर झील या संगेस्तर त्सो ("त्सो" तिब्बती भाषा में "झील" का शब्द है) भारत के अरुणाचल प्रदेश राज्य के तवांग ज़िले में स्थित एक झील है। यह तवांग शहर से बुम ला के मार्ग पर १६,५०० फ़ुट की ऊँचाई पर स्थित है। यह झील सन् १९९७ में बनी कोयला फ़िल्म में माधुरी दीक्षित के एक गाने की पृष्ठभूमि थी इसलिए इसे कभी-कभी अनौपचारिक रूप से माधुरी झील भी कह दिया जाता है।
पी ऍरिडानी तारा
पी ऍरिडानी (बायर नाम: p Eridani या p Eri) स्रोतास्विनी तारामंडल में स्थित एक तारा है। यह पृथ्वी से २६ प्रकाशवर्ष की दूरी पर स्थित है और सन् १८२५ में दूरबीन से देखने पर इसका वास्तव में द्वितारा (दो तारों का मंडल) होना ज्ञात हुआ था।
भारतीय बजट का इतिहास
भारत में बजट होने का इतिहास 150 साल से अधिक पुराना है। इतने बर्षो में बजट पेश किए जाने के समय से लेकर तौर तरीकों में बड़े स्तर पर बदलाव हुआ । कई नई परंपराएं अस्तित्व में आई और कई कीर्तिमान भी स्थापित हुए।
बजट शब्द की उत्पति फ्रेंच भाषा के लातिन शब्द बुल्गा से हुई इसका अर्थ है चमड़े का थैला। बुल्गा से फ्रांसीसी शब्द बोऊगेट की उत्पति हुई। जिसके बाद अंग्रजी शब्द बोगेट अस्तित्व में आया इससे बजट शब्द बना।
7 अप्रैल 1860 को देश का पहला बजट ब्रिटिश सरकार के वित्त मंत्री जेम्स विल्सन ने पेश किया था।
1924 से लेकर 1999 तक बजट फरबरी के अंतिम कार्यकारी दिन शाम पांच बजे पेश किया जाता था । यह प्रथा सर बेसिल ब्लैकैट ने 1924 में शुरु की थी । इसके पीछे का कारण रात भर जागकर वित्तिय लेखा जोखा जोखा तैयार करने वाले अधिकारियोँ को अराम देना था। 2000 में पहली बार यशवंत सिन्हा ने बजट सुबह 11 बजे पेश किया।
स्वतंत्रता के बाद देश का पहला बजट पहले वित्त मंत्री आर० के० षणमुखम चेट्टी ने 26 नवंबर 1947 को पेश किया। इसमेँ 15 अगस्त 1947 से लेकर 31 मार्च 1948 के दौरान साढ़े सात महीनों को शामिल किया गया।
आर के षणमुखम चेट्टी ने 1948-49 के बजट में पहली बार अंतिरम शब्द का प्रयोग किया। तब से लघु अवधि के बजट के लिए इस शब्द का इस्तेमाल शुरु हुआ।
भारतीय गणतंत्र की स्थापना के बाद पहला बजट 28 फरवरी 1950 को जान मथाई ने पेश किया था । इस बजट में योजना आयोग की स्थापना का वर्णन किया था। 1958-59 में देश के तत्कालीन प्रधानमंत्री जवाहरलाल नेहरु ने बजट पेश किया ।स उस समय वित्त मंत्रालय उनके पास था । ऐसा करने वाले वे देश के पहले प्रधानमंत्री बने । इंदिरा गांधी ने भी प्रधानमंत्री रहते बजट पेश किया । अब तक बजट पेश करने वाली और वित्त मंत्री का पद संभालने वाली वे देश की इकलौती महिला रही थी। फिर निर्मला सीतारामन आई ।
मोरारजी देसाई ने अब तक सर्वाधिक दस बार बजट पेश किया है छह बार वित्त मंत्री और चार बार उप प्रधानमंत्री रहते हुए उन्होने ऐसा किया अपने जन्मदिन पर भी बजट पेश करने वाले भी वह एकमात्र मंत्री है।
बजट छपने के लिए भेजे जाने से पहले वित्त मंत्रालय में हलवा खाने की रस्म निभाई जाती है। इस रस्म के बाद बजट पेश होने तक वित्त मंत्रालय के संबधित अधिकारी किसी के संपर्क में नहीं रहते परिवार से दूर उन्हेँ वित्त मंत्रालय में ही रुकना पड़ता है।
भारत का केंद्रीय बजट भारत की पहली महिला पूर्ण वित्त मंत्री निर्मला सीतारमन बनी।
संयुक्त राज्य अमेरिका में विदेशी आतंकवादी प्रवेश से राष्ट्र की सुरक्षा
27 जनवरी 2017 को अमेरिकी राष्ट्रपति डोनाल्ड ट्रम्प ने 'संयुक्त राज्य अमेरिका में विदेशी आतंकवादी प्रवेश से राष्ट्र की सुरक्षा' (अंग्रेजी:Protecting the Nation from Foreign Terrorist Entry into the United States) नामक 'कार्यकारी आदेश 13769' पर हस्ताक्षर किए। यह आदेश बड़े पैमाने पर मध्य पूर्व और अफ्रीका के कई देशों से पर्यटकों और व्यक्तियों के आव्रजन को प्रतिबंधित करता है। यह आदेश अमेरिका शरणार्थी प्रवेश कार्यक्रम (USRAP) को 120 दिनों के लिए निलंबित करने के साथ ही लीबिया, ईरान, इराक, सोमालिया, सूडान, सीरिया और यमन के लोगों का अमेरिका में प्रवेश 90 दिनों के लिए प्रतिबंधित करता है भले ही उनकी वीजा या स्थायी निवास की स्थिति कुछ भी हो, हालांकि अपवाद स्वरूप कुछ मामलों में मामला-दर-मामला आधार पर निर्णय लिया जा सकता है। इस आदेश के कारण 28 जनवरी, 2017 को, एक अनुमान के अनुसार 100-200 यात्रियों को विभिन्न अमेरिकी हवाई अड्डों पर हिरासत में लिया गया, और सैकड़ों को अमेरिका जाने वाली उड़ानों में सवार होने से रोका गया।
आदेश को अंतरराष्ट्रीय स्तर पर आलोचना का शिकार होना पड़ा, न्यूयॉर्क के जॉन एफ कैनेडी अंतरराष्ट्रीय हवाई अड्डे में और अन्य अमेरिकी हवाई अड्डों पर विरोध प्रदर्शन हुए, और अमेरिकन सिविल लिबर्टीज यूनियन (ACLU) ने इसके खिलाफ एक मुकदमा दायर किया।
28 जनवरी, 2017 को एक संघीय अदालत ने आदेश के कुछ हिस्सों पर अस्थायी रूप से रोक लगा दी, लेकिन अदालत ने न तो प्रभावित लोगों के देश में आने के बारे में कुछ कहा है न ही इसकी संवैधानिकता को लेकर कोई सवाल उठाया है। 29 जनवरी, 2017 को एक और संघीय अदालत ने अस्थायी रूप से उन सभी प्रभावित लोगों की गिरफ्तारी पर रोक लगा दी जो इस आदेश की अनुपस्थिति में कानूनी रूप से संयुक्त राज्य अमेरिका में प्रवेश करने के अधिकारी थे।
भारतीय डाक भुगतान बैंक
भारतीय डाक भुगतान बैंक (इंडिया पोस्ट पेमेंट्स बैंक) की शुरुआत 1 सितम्बर, 2018 को देश के माननीय प्रधानमंत्री द्वारा किया गई ।इंडिया पोस्ट पेमेंट बैंक भारत सरकार के डाक विभाग और संचार मंत्रालय के अधीन एक सार्वजनिक क्षेत्र का बैंक है, जिसमें उसकी 100 फीसदी हिस्सेदारी है। गांव-गांव तक बैंकिंग के प्रसार के लिए भारतीय डाक सेवा (इंडियन पोस्ट ऑफिस) के माध्यम से एक नई बैंकिंग प्रणाली की शुरुआत की गई जिसे 'भारतीय डाक भुगतान बैंक' (इंडिया पोस्ट पेमेंट्स बैंक) के रूप में जाना जाता है । इंडिया पोस्ट पेमेंट्स बैंक के जरिये भारत सरकार, देश के कोने-कोने में बैंकिंग सुविधा मुहैया करवा पायेगी साथ ही किसानों तथा गाँवो में रहने वाले लोगो की अर्थ-व्यवस्था को उन्नत बनाने के लिए सहायता करेगी ।
आईपीपीबी में चालू खाता, बचत खाता, धन हस्तांतरण, डीबीटी, बिल यूटिलिटी, उद्यम एवं व्यापार संबंधी भुगतान की सेवाएं मुहैया करायी जाएंगी। इसमें ग्राहकों को काउंटर सेवा, माइक्रो एटीएम, मोबाइल बैंकिंग एप, एसएमएस, थर्ड पार्टी इंश्योरेंस और आईवीआर की सेवाएं मिलेंगी। ये सारी सुविधाएं अन्य सरकारी बैंकों जैसे भारतीय स्टेट बैंक, बैंक ऑफ़ इंडिया आदि की मदद से प्रदान की जाएंगी । भारतीय डाक भुगतान बैंक अन्य बैंकिंग सुविधाओं के लिए इन बैंको के एजेंट की तरह कार्य करेगा तथा इसकी सुविधा अपने उपभोक्ता को देगा । आईपीपीबी 650 शाखाओं और 3,250 एक्सेस प्वाइंट से शुरुआत करेगा। साल 2018 के अंत तक 1.55 लाख एक्सेस प्वाइंट शुरू कर दिए जाएंगे, जिनमें से 1.30 लाख ग्रामीण क्षेत्रों में होंगे, 2.60 लाख डाकसेवक और 40 हजार डाकिए लोगों को बैंकिंग सुविधाएं मुहैया कराएंगे।भारतीय डाक भुगतान बैंक (आधिकारिक वेबसाइट)
पद्मावती (बहुविकल्पी)
पद्मावती शब्द का प्रयोग विभिन्न-विभिन्न सन्दर्भ में होता है :–
मालवा (पंजाब)
पंजाब में मालवा, सतलुज के दक्षिण वाले क्षेत्र को कहते हैं। इसके अन्तर्गत हरियाणा के कुछ भाग भी सम्मिलित हैं। इसके दक्षिण-पश्चिम में राजस्थान का मरुस्थल है।
मालवा का वातावरण शुष्क, मिट्टी रेतीली है। इस क्षेत्र में पानी की कमी है किन्तु नहरों का जाल बिछा हुआ है। मध्यकाल में यह क्षेत्र मुख्य रूप से राजपूतों के प्रभाव वाला क्षेत्र था। आज भी मालवा क्षेत्र के बहुत से गोत्र राजपूतों के गोत्र से मिलते-जुलते हैं।
मालवा क्षेत्र के लोग पंजाबी की उपबोली 'मलवई' बोलते हैं।
गुन्नर गुन्नर्सन
गुन्नर गुन्नर्सन (18 मई 1889 – 21 नवम्बर 1975) डेनिश भाषा के उपन्यासकार, नाटककार, कवि तथा कहानी लेखक थे।
इनका जन्म आइसलैंड में १८८९ ई. में एक साधारण कृषक परिवार में हुआ था। १८ वर्ष की आयु में लेखक बनने की बलवती इच्छा लेकर डेनमार्क गए और कठिन संघर्ष के बाद डेनिश भाषा के अच्छे लेखक के रूप में स्थान बनाने में सफल हुए। १९३९ ई. में आइसलैंड लौट आए। इनकी रचनाओं में आइसलैंड की सामान्य जनता के दु:ख सुख का बड़ा ही सुंदर चित्रण हुआ है। इनमें अपने देश के प्रति अनुराग है और वहां के रहनेवालों के प्रति संमान का भाव। चरित्रों के आंतरिक भावों का बड़ा सूक्ष्म अध्ययन इनकी रचनाओं में मिलता है। इनकी मुख्य रचनाएँ हैं- ‘द स्टोरी ऑव द बॉर्ग फेमिली’ (Borgslaegtens Historie) (1912-14); ‘स्वोर्न ब्रदर्स’ (Edbrodre) (१९१८); ‘सेवेन डेज़ डार्कनेस’ (Salige de enfoldige) (१९२०); ‘द चर्च ऑन द माउंटेन’ (Kirket par Bjerget) (१९२३-२८)।
इंटर स्टेट ट्वेन्टी २० २०१७
2016-17 इंटर स्टेट ट्वेंटी-20 टूर्नामेंट भारत में ट्वेंटी-20 क्रिकेट टूर्नामेंट है। इस शीर्ष टीमों सय्यद मुश्ताक अली ट्रॉफी 2016-17 के लिए योग्यता के साथ टूर्नामेंट के पहले संस्करण है। टूर्नामेंट 29 जनवरी 2017 से 06 फरवरी 2017 को आयोजित किया जाएगा। 28 बीसीसीआई के पूर्ण सदस्य टूर्नामेंट में भाग लेंगे। टीमें 5 भौगोलिक क्षेत्रों में विभाजित कर रहे हैं और एक राउंड-रॉबिन प्रतियोगिता में जोनों के भीतर प्रतिस्पर्धा करेंगे। एक विजेता प्रत्येक क्षेत्र से घोषित किया जाएगा। टूर्नामेंट खिलाड़ियों आगामी 2016-17 सैयद मुश्ताक अली ट्रॉफी और 2017 में इंडियन प्रीमियर लीग के लिए ऑडिशन के लिए एक मंच तैयार करने के लिए स्थापित किया गया है।
कार्बन तंतु
कार्बन तंतु (carbon fibre) ५-१० माइक्रोमीटर का व्यास रखने वाले रेशे होते हैं जिनका अधिकांश भाग कार्बन परमाणुओं का बना हुआ हो। इन रेशो का निर्माण कार्बन परमाणुओं को ऐसे क्रिस्टलों में जोड़कर के होता है जो रेशे के लम्बे अक्ष से समानांतर व्यवस्थित हों। इस पंक्तियोजना से रेशे को एक बड़ा बल-घनफल अनुपात (strength-to-volume ratio) मिल जाता है और यह अपने आकार के लिए बहुत ताकत रखता है। ऐसे हज़ारों रेशों को लेकर उन्हें सूत्रों में पिरोया जा सकता है और इन सूत्रों को बुनकर कपड़े-जैसे टुकड़ों का निर्माण भी करा जा सकता है।
कार्बन तंतु अपनी उच्च सख़्ती, उच्च तनाव पुष्टि, कम भार, उच्च रासायनिक दृढ़ता (यानि अन्य रसायनों से विकृत न होना), उच्च तापमान सहनशीलता और कम तापीय प्रसार (गरम होने पर फैलना) के लिए जाने जाते हैं। इसलिए वे वांतरिक्ष (एरोस्पेस), सिविल अभियांत्रिकी, सैनिक कार्यों और रेस-इत्यादि में प्रयोग गाड़ियों व साइकलों में प्रयोग होते हैं। इनकी एक कमी यह है कि कांच तंतु और प्लास्टिक तंतु की तुलना में इन्हें बनाना अधिक महंगा होता है। इसलिए इन्हें अक्सर अन्य प्रकार के तंतुओं के साथ मिलाकर बनाया जाता है।
जौनपुर जंक्शन
जौनपुर जंकशन उत्तर रेलवे के लखनऊ मण्डल का प्रमुख आय स्रोत वाला स्टेशन है। यह जौनपुर शहर के उत्तर पुर्व मे स्थित है। यह स्टेशन वाराणसी-लखनऊ वाया फैजाबाद तथा औडिंहार-जौनपुर वाया केराकत रेलखण्ड पर पडता है। यह स्टेशन A कैटेगरी स्टेशन मे सम्मिलित है। यह स्टेशन उत्तर रेलवे के लखनऊ मण्डल तथा पुर्वोत्तर रेलवे के वाराणसी मण्डल के अधीन है।
जौनपुर शहर के कुछ अन्य प्रमुख रेलवे स्टेशन निम्न है
जौनपुर जंक्शन, भंडारी रेलवे स्टेशन के नाम से भी जाना जाता है।भंडारी मोहल्ला मे होने के कारण यह नाम इस रेलवे स्टेशन को मिला है।
जौनपुर जंक्शन भारत के प्रमुख शहरो से जुड़ा है जैसे- वाराणसी,इलाहाबाद,लखनऊ,कानपुर,बलिया,आजमगढ़,गोरखपुर,जबलपुर,इटारसी ,मुंबई,दिल्ली,कोलकाता,चेन्नई,काश्मीर इत्यादी।
जौनपुर जंक्शन 5 plateform वाला रेलवे स्टेशन है।यात्री प्रतीक्षालय,एटीएम,भूमिगत सुरंग मार्ग इत्यादी से परिपूर्ण रेलवे स्टेशन है।
अवध एवं रोहिलखण्ड रेलवे द्वारा १८७२ मे बनारस से लखनऊ वाया फैजाबाद के बीच रेलवे लाइन डाली गयी तो जौनपुर स्टेशन बना| फिर १९०४ मे बंगाल एवं उत्तर-पश्चिम रेलवे द्वारा औडिंहार-जौनपुर वाया केराकत रेलवे लाइन बिछायी गयी तो जौनपुर जंक्शन बन गया|
जौनपुर जंक्शन पॉच प्लेटफार्म वाला स्टेशन| यहॉ लगभग ५० रेलगाडियो का ठहराव है| इनमे कुछ प्रमुख ट्रेने निम्न है-
१* पटना-कोटा एक्सप्रेस
२* सुहेलदेव सुपरफास्ट एक्सप्रेस
३* लोकनायक एक्सप्रेस
४* फरक्का एक्सप्रेस